
Θέμα: Πρόσκληση εκδήλωσης ενδιαφέροντος για τη διοργάνωση τετραήμερης εκδρομής μαθητών και μαθητριών του 8ου ΓΕΛ στην  Κέρκυρα στις 8-9-10-11 Απριλίου 2019, στα πλαίσια πολιτιστικού προγραμμάτος. 
 Σύμφωνα με την υπ’ αριθμ. 33120/ΓΔ4 ΥΑ (ΦΕΚ 681/6-3-2017) με θέμα: «Εκδρομές- Εκπαιδευτικές επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», καλούμε τα ενδιαφερόμενα τουριστικά γραφεία με ειδικό σήμα και άδεια λειτουργίας από τον ΕΟΤ σε ισχύ να καταθέσουν στο 8ο ΓΕΛ μέχρι 14-02-2019 και ώρα 12:00, κλειστές προσφορές στις οποίες θα αναγράφεται στις οποίες θα αναγράφεται η συνολική τιμή του ταξιδιού ( με το ΦΠΑ) και αναλυτικά οι παρεχόμενες υπηρεσίες που θα περιλαμβάνουν και θα εξασφαλίζουν ρητά τα παρακάτω στοιχεία και προδιαγραφές:

Προορισμός: Κέρκυρα
Το πρόγραμμα της εκδρομής θα περιλαμβάνει:

Την Δευτέρα 08/04/2019, μετάβαση από τον Βόλο στην Ηγουμενίτσα οδικώς και ακτοπλοϊκώς από Ηγουμενίτσα -Κέρκυρα

Την Τρίτη 09/04/2019 επίσκεψη στο Ιόνιο Πανεπιστήμιο, το  Αχίλλειο (ξενάγηση από Ξεναγό του γραφείου) και  στο Ποντικονήσι. 

Την  Τετάρτη 10/04/2019 επίσκεψη στην Παλαιοκαστρίτσα και τη Μονή Παντοκράτορος

Την Πέμπτη 11/04/2019 αναχώρηση από το ξενοδοχείο το πρωί και επιστροφή στον Βόλο μέσω Ηγουμενίτσας με ενδιάμεσο σταθμό στο Μέτσοβο.

Στοιχεία και προδιαγραφές μετακίνησης – Διαμονής 

· Αναχώρηση με λεωφορείο το πρωί της Δευτέρας 8 Απριλίου 2019 στις 7:00 μπροστά από το σχολείο

· 3 διανυκτερεύσεις 
· Προβλεπόμενος αριθμός συμμετεχόντων: 36 μαθητές και 3 συνοδοί καθηγητές. 

· Το λεωφορείο να διαθέτει  ζώνες ασφάλειας σε κάθε θέση και να πληροί όλους τους προβλεπόμενους από το νόμο όρους και προϋποθέσεις (Κ.Τ.Ε.Ο., επαγγελματική άδεια κ.λ.π.), με άδεια κυκλοφορίας κατά προτίμηση μετά το 2000 και να είναι στην διάθεσή μας καθ’ όλη τη διάρκεια της εκδρομής (να επισυναφθεί φωτοτυπία της άδειας κυκλοφορίας του οχήματος). 

· Κατηγορία καταλύματος: Ξενοδοχείο τριών ή τεσσάρων αστέρων με πρωινό, με τρίκλινα ή τετράκλινα δωμάτια για τους μαθητές, μονόκλινα για τους καθηγητές. Στην προσφορά θα πρέπει να αναφέρονται το όνομα του ξενοδοχείου, η κατηγορία και τα τηλέφωνα. 
Σε κάθε περίπτωση το πρακτορείο: 

· Αναλαμβάνει την ασφάλεια ευθύνης διοργανωτή καθώς και την πρόσθετη ασφάλιση κάλυψης εξόδων σε περίπτωση ατυχήματος ή ασθένειας. 

· Με την προσφορά πρέπει να καταθέσει και υπεύθυνη δήλωση ότι διαθέτει το ειδικό σήμα λειτουργίας το οποίο βρίσκεται σε ισχύ καθώς και αντίγραφο ασφαλιστικής και φορολογικής ενημερότητας. 

Το Σχολείο διατηρεί το δικαίωμα τροποποίησης των καθορισμένων ημερομηνιών πραγματοποίησης της εκδρομής λόγω σοβαρής αιτίας όπως εθνικές εκλογές, φυσικές καταστροφές κ.α. καθώς επίσης και το δικαίωμα της μη πραγματοποίησης της εκδρομής σε περίπτωση μη συγκέντρωσης του απαραίτητου αριθμού των μαθητών. 

Τα παραπάνω θα πρέπει να αναγράφονται στο συμβόλαιο. 

Ο διαγωνισμός είναι μειοδοτικός με ποιοτικά κριτήρια επιλογής. Οι προσφορές θα ανοιχτούν από την επιτροπή αξιολόγησης την Δευτέρα 18-2-2019 και ώρα 13:00. Το πρακτορείο που θα επιλεγεί θα ενημερωθεί άμεσα. 

Για κάθε περαιτέρω διευκρίνιση, τα τουριστικά γραφεία παρακαλούνται να επικοινωνήσουν με το Σχολείο (τηλ:2421022023) και να ζητήσουν έναν εκ των υπευθύνων της εκδρομής. 

Η Διευθύντρια
Γκούρου Αγγελική 

Φιλόλογος ΠΕ02










